
Αρ. Φύλλου 1624 


5 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιμόρφωση τεχνικών ασφάλειας επιπέδου ΑΕΙ και 

ΤΕΙ. 1 

Ανάκληση της 118295/11.10.90 υπουργικής απόφα¬ 
σης. 2 

Συγκρότηση Επιτροπής Προετοιμασίας και Οργάνωσης 
της 14ης Γενικής Συνέλευσης της Παγκόσμιας Ένω- 
σηςτων Εθνικών Ολυμπιακών Επιτροπώνπου θαδιε- 

ξαχθεί στην Αθήνα το Φεβρουάριο του 2004. 3 

Καθορισμός όρων και προϋποθέσεων, διαδικασίας, 
καθώς και κάθε άλλης αναγκαίας λεπτομέρειας, 


για τη μετατροπή, σε ελληνικές, αδειών οδήγησης 
που εκδόθηκαν από κράτη μη μέλη της Ευρωπαϊ¬ 


κής Ένωσης. 4 

Μετατροπή αδειών οδήγησης αυτοκινήτων ή μοτοσι¬ 
κλετών που εκδόθηκαν από χώρες της πρώην Σο¬ 
βιετικής Ένωσης. 5 


Συμπλήρωση της Β-36933/2804/2002 (Β' 862) απόφα¬ 
σης του Υπουργού Μεταφορών και Επικοινωνιών 
«Εξίσωση συνθηκών εκμετάλλευσης λεωφορείων 
ΚΤΕΛ», όπως τροποποιήθηκε με την Β-16861/1227/ 


2003 (Β'367) απόφαση. 6 

Τροποποίηση της Β-1187/35/2003 (Β' 24) απόφασης 
του Υπουργού Μεταφορών και Επικοινωνιών, όπως 
τροποποιήθηκε με την Β-13140/888/2003 (Β' 306) 
όμοια. 7 


ΑΠΟΦΑΣΕΙ Σ 

Αριθ. 131784 (1) 

Επιμόρφωση τεχνικών ασφάλειας επιπέδου ΑΕΙ και ΤΕΙ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα». 

2) Το άρθρο 13 του Ν. 1568/85 «Υγιεινή και ασφάλεια 
των εργαζομένων» (177/Α). 

3) Τα άρθρα 6 του Π.Δ. 17/96 «Μέτρα για τη βελτίωση 


της ασφάλειας των εργαζομένων κατά την εργασία σε 
συμμόρφωση με τις οδηγίες 89/391/ΕΟΚ και 91/383/ 
ΕΟΚ» (11/Α). 

4) Το άρθρο 9 (παράγραφος 9) του Ν. 3144/2003 «Κοι¬ 
νωνικός διάλογος για την προώθηση της απασχόλησης 
και την κοινωνική προστασία και άλλες διατάξεις» (111/Α) 

5) Τη γνώμη του Συμβουλίου Υγιεινής και Ασφάλειας 
της Εργασίας (Πρακτικό 8/8.10.2003). 

6) Την 80088/31.10.2001 απόφαση του Πρωθυπουργού 
και του Υπουργού Εργασίας και Κοιν. Ασφαλίσεων «Ανά¬ 
θεση αρμοδιοτήτων στους Υφυπουργούς». 

7) Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Σκοπός 

Σκοπός της παρούσας απόφασης είναι ο καθορισμός 
των όρων και προϋποθέσεων για την εκτέλεση προγραμ¬ 
μάτων επιμόρφωσης τεχνικών ασφάλειας μετά προσόντα 
του άρθρου 5 §1 εδάφια (α), (β), και (γ) του Ν. 1568/85. 

Άρθρο 2 

Φορείς εκτέλεσης των προγραμμάτων 

Οι φορείς που επιτρέπεται να εκτελούντα προγράμματα 
επιμόρφωσης του άρθρου 1 της παρούσας απόφασης εί¬ 
ναι τα αρμόδια Υπουργεία, τα Ανώτατα Εκπαιδευτικά Ιδρύ¬ 
ματα, τα Τεχνολογικά Εκπαιδευτικά Ιδρύματα, το Τεχνικό 
Επιμελητήριο της Ελλάδος, το ΙΕΚΕΜ-ΤΕΕ, η Ένωση Ελλή¬ 
νων Χημικών και τα πιστοποιημένα στην υγιεινή και ασφά¬ 
λεια της εργασίας Κέντρα Επαγγελματικής Κατάρτισης. 

Άρθρο 3 

Χώροι εκτέλεσης των προγραμμάτων 

1. Τα επιμορφωτικά προγράμματα μπορούν να εκτε- 
λούνται: 

α. Σε πιστοποιημένες από το ΕΚΕΠΙΣ δομές. 

β. Σε αίθουσες συγκεντρώσεων ξενοδοχείων, συνε- 
δριακών κέντρων, κ.λπ. ή σε σχολικές αίθουσες που δια¬ 
θέτουν τον παρακάτω εξοπλισμό: 

Διαφανοσκόπειο (ονβιΈθαά ρΐΌ)βοΙοι·) ή μηχανή προβο¬ 
λής εΐίάθδ ή άλλη ισοδύναμη δυνατότητα. 

Οθόνη προβολής. 

Πίνακα. 

2. Ο μέγιστος αριθμός εκπαιδευόμενων και εφόσον η 

χωρητικότητα της αίθουσας επαρκεί δεν μπορεί να είναι 
μεγαλύτερος του 25. 

3. Το καθαρό εμβαδόν δαπέδου κάθε αίθουσας διδα¬ 
σκαλίας πρέπει να είναι τουλάχιστον 22 τ.μ. 

4. Η ελάχιστη επιφάνεια χώρου κάθε αίθουσας διδα¬ 
σκαλίας πρέπει να είναι 1,5 τ.μ. ανά καταρτιζόμενο. 

5. Για κάθε εκπαιδευόμενο θα εξασφαλίζεται ο κατάλ¬ 
ληλος εξοπλισμός (καρέκλα-τραπέζι). 

Άρθρο 4 

Ελάχιστο περιεχόμενο προγράμματος 

1. Η ελάχιστη διάρκεια των προγραμμάτων επιμόρφω¬ 
σης δεν μπορεί να υπολείπεται των 60 ωρών θεωρητικής 
κατάρτισης και το ελάχιστο θεματολόγιο επιμόρφωσης 
ορίζεται ως εξής: 

Α. ΒΑΣΙΚΕΣ ΓΝΩΣΕΙΣ ΓΙΑ ΤΗΝ ΑΣΦΑΛΕΙΑ 
ΚΑΙ ΥΓΕΙΑ ΣΤΗΝ ΕΡΓΑΣΙΑ 

1. Εισαγωγή στην ασφάλεια της εργασίας. 

2. Ο ρόλος του κράτους και των άλλων οργανισμών για 
την υγεία την υγιεινή και την ασφάλεια στους χώρους ερ¬ 
γασίας. 

Αρμοδιότητες Υπουργείων Εργασίας και Κοινωνικών 
Ασφαλίσεων, Ανάπτυξης, Εμπορικής Ναυτιλίας, Υγείας 
και Πρόνοιας. 

Ευρωπαϊκή Ένωση (Διαδικασία έκδοσης κοινοτικών 
οδηγιών, Ευρωπαϊκός οργανισμός για την ασφάλεια και 
υγεία στην εργασία). 

Διεθνής Οργάνωση Εργασίας (Διεθνές Γ ραφείο Εργα¬ 
σίας, Διεθνής Συνδιάσκεψη Εργασίας, Διαδικασία έκδο¬ 
σης διεθνών συμβάσεων και συστάσεων). 

3. Γ ενικές αρχές του εθνικού μας δικαίου για την ασφά¬ 
λεια και υγεία των εργαζομένων 

Αρχή της ευθύνης του εργοδότη. 

Υποχρεώσεις των εργοδοτών, των εργαζομένων, του 
κράτους. 

Η συμμετοχή των εργαζομένων. 

Επίβλεψη της υγείας των εργαζομένων. 

Κυρώσεις. 

4. Συνοπτική παρουσίαση των νομοθετημάτων και των 
κοινοτικών οδηγιών για την υγιεινή και ασφάλεια στην ερ¬ 
γασία 

5. Αρμοδιότητες και οργάνωση υπηρεσίας τεχνικού 
ασφάλειας 

6. Οργάνωση των διαδικασιών επιθεώρησης και ελέγ- 
χου-Λίστες ελέγχου 

7. Αρμοδιότητες γιατρού εργασίας 

8. Εκτίμηση επαγγελματικού κινδύνου 

9. Μέθοδοι ανάλυσης ατυχημάτων και επικινδυνότητας 
της εργασίας 

10. Καταγραφή και επεξεργασία στοιχείων ατυχημάτων 

11. Διαχείριση συστήματος ασφάλειας και υγείας στην 
επιχείρηση 

12. Βασικές αρχές εκπαίδευσης εργαζομένων σε θέμα¬ 
τα υγιεινής και ασφάλειας στην εργασία 

13. Πηγές πληροφόρησης για θέματα υγιεινής και 
ασφάλειας της εργασίας 

Β. ΠΑΡΑΓΟΝΤΕΣ ΔΙΑΜΟΡΦΩΣΗΣ ΤΩΝ 
ΣΥΝΘΗΚΩΝ ΕΡΓΑΣΙΑΣ 

1. Κτιριολογικές απαιτήσεις και υποδομές χώρων εργα¬ 
σίας 

2. Αερισμός - κλιματισμός χώρων εργασίας 


3. Φωτισμός χώρων εργασίας 

4. Θερμικό περιβάλλον και εργασία 

5. Φυσικοί παράγοντες στους χώρους εργασίας 

Θόρυβος 

Δονήσεις 

Ηλεκτρομαγνητικά πεδία 

Ιοντίζουσες ακτινοβολίες 

6. Χημικοί παράγοντες στους χώρους εργασίας 

7. Καρκινογόνοι παράγοντες στους χώρους εργασίας 

8. Βιολογικοί παράγοντες στους χώρους εργασίας 

9. Εξοπλισμοί εργασίας- Γ ενικές αρχές ασφάλειας 

10. Σηματοδότηση χώρων εργασίας 

11. Πυροπροστασία 

12. Εξοπλισμοί ατομικής εργασίας 

Γ. ΕΙΔΙΚΑ ΘΕΜΑΤΑ 

1. Μηχανές κατεργασίας μετάλλων 

2. Ξυλουργικά μηχανήματα 

3. Εργαλεία χειρός - φορητά εργαλεία ισχύος 

4. Ενδοεπιχειρησιακές μεταφορές και κυκλοφορία -Πε¬ 
ρονοφόρα οχήματα 

5. Συντήρηση και επισκευές 

6. Εργασίες κοπής και συγκόλλησης μετάλλων 

7. Κίνδυνοι από ηλεκτρικό ρεύμα 

8. Εργασίες σε οθόνες οπτικής απεικόνισης 

9. Χειρωνακτικός χειρισμός φορτίων 

10. Προστασία των νέων και των εγκύων 

11. Κίνδυνοι από εκρηκτικές ατμόσφαιρες 

12. Οικοδομικές εργασίες και τεχνικά έργα 

13. Ναυπηγοεπισκευαστικές εργασίες 

14. Μεταλλευτικές και λατομικές εργασίες 

15. Βιομηχανικά ατυχήματα μεγάλης έκτασης 

2. Πέραν των 60 ωρών θεωρητικής κατάρτισης, θα γίνε¬ 
ται πρακτική άσκηση στις μεθόδους δειγματοληψίας και 
μέτρησης φυσικών και χημικών παραγόντων η οποία δεν 
μπορεί να υπολείπεται των 10 ωρών. Η πρακτική άσκηση 
θα γίνεται με ίδια όργανα του φορέα ή σε άλλους φορείς 
και εργαστήρια που διαθέτουντον απαραίτητο εξοπλισμό. 

3. Στην περίπτωση κλαδικής επιμόρφωσης πέραν των 
ανωτέρω θεμάτων θα προστίθενται επιπλέον ώρες για τα 
θέματα ασφάλειας και υγείας που αφορούν ιδιαίτερα τον 
κλάδο αυτό. 

4. Ο μέγιστος αριθμός ωρών επιμόρφωσης ανά ημέρα 
δεν μπορεί να είναι μεγαλύτερος των 5. 

5. Ο μέγιστος αριθμός ωρών επιμόρφωσης ημερησίως 
για κάθε εκπαιδευτή δεν μπορεί να είναι μεγαλύτερος των 
5. 

6. Ο αριθμός ωρών του ίδιου εκπαιδευτή στην ίδια ομά¬ 
δα εκπαιδευομένων την ίδια ημέρα δεν μπορεί να υπερ¬ 
βαίνει τις 3 ώρες. 

Άρθρο 5 

Προσόντα εκπαιδευτών 

1. Πτυχιούχοι ΑΕΙ και ΤΕΙ με αποδεδειγμένη προϋπηρε¬ 
σία σε άσκηση καθηκόντων τεχνικού ασφάλειας τουλάχι¬ 
στον 5 ετών απασχόλησης η οποία δεν μπορεί να είναι μι¬ 
κρότερη από 1500 ώρες συνολικής απασχόλησης. 

2. Πτυχιούχοι ΑΕΙ και ΤΕΙ τεχνολογικών και θετικών επι¬ 
στημών με αποδεδειγμένη προϋπηρεσία σε άσκηση κα¬ 
θηκόντων τεχνικού ασφάλειας τουλάχιστον 2 ετών απα¬ 
σχόλησης η οποία δεν μπορεί να είναι μικρότερη από 600 
ώρες συνολικής απασχόλησης και: 

α. έχουν παρακολουθήσει πρόγραμμα επιμόρφωσης για 

θέματα ασφάλειας και υγείας των εργαζομένων τουλάχι¬ 
στον 60 ωρών σύμφωνα με το άρθρο 13 του Ν, 1568/85 και 
το άρθρο 6 του Π.Δ. 17/96 ή έχουν παρακολουθήσει άλλο 
ισοδύναμο πρόγραμμα στο εξωτερικό ή 

β. έχουν παρακολουθήσει πρόγραμμα επιμόρφωσης 
για θέματα ασφάλειας και υγείας των εργαζομένων του¬ 
λάχιστον 60 ωρών που εκτελέσθηκε μέχρι 31.12.2002 
από: 

το Ελληνικό Ινστιτούτο Υγιεινής και Ασφάλειας της Ερ¬ 
γασίας (ΕΛΙΝΥΑΕ) ή 

ΑΕΙ καιΤΕΙ ή 

Το Τεχνικό Επιμελητήριο Ελλάδος και το ΙΕΚΕΜ-ΤΕΕ. 

Για την παρακολούθηση εγκεκριμένου προγράμματος 
επιμόρφωσης σύμφωνα με το εδάφιο (α) απαιτείται επι¬ 
κυρωμένο αντίγραφο του πιστοποιητικού επιμόρφωσης. 
Στην περίπτωση παρακολούθησης προγράμματος επι¬ 
μόρφωσης στο εξωτερικό απαιτείται επικυρωμένο αντί¬ 
γραφο του πιστοποιητικού επιμόρφωσης και στοιχεία του 
προγράμματος. 

Γ ια την παρακολούθηση προγράμματος επιμόρφωσης 
σύμφωνα με το εδάφιο (β) απαιτείται επικυρωμένο αντί¬ 
γραφο του πιστοποιητικού επιμόρφωσης και το αναλυτι¬ 
κό πρόγραμμα επιμόρφωσης. 

3. Πτυχιούχοι ΑΕΙ και ΤΕΙ τεχνολογικών και θετικών επι¬ 
στημών με αναγνωρισμένη πανεπιστημιακή μεταπτυχια¬ 
κή εξειδίκευση μονοετούς τουλάχιστον διάρκειας σχετι¬ 
κή με την ασφάλεια της εργασίας ή την εργονομία. 

4. Πτυχιούχοι ΑΕΙ και ΤΕΙ τεχνολογικών και θετικών επι¬ 
στημών με αποδεδειγμένη εκπαιδευτική εμπειρία 150 
τουλάχιστον ωρών, σε προγράμματα επιμόρφωσης τε¬ 
χνικών ασφάλειας την τελευταία πενταετία. Δεν περιλαμ¬ 
βάνεται η εκπαιδευτική εμπειρία σε παρόμοια προγράμ¬ 
ματα επιμόρφωσης εργοδοτών. 

5. ΕκπαιδευτικόπροσωπικότωνΑΕΙ,τωνΤΕΙ καιτου ΕΛΙ- 
ΝΥΑΕ με αποδεδειγμένη εκπαιδευτική εμπειρία στον το¬ 
μέα της ασφάλειας και υγείας των εργαζομένων. 

Γ ια την εκπαιδευτική εμπειρία στον τομέα της ασφάλει¬ 
ας και υγείας των εργαζομένων του εκπαιδευτικού προ¬ 
σωπικού των ΑΕΙ και ΤΕΙ απαιτείται βεβαίωση εκπαιδευτι¬ 
κής εμπειρίας στον τομέα ασφάλειας και υγείας των ερ¬ 
γαζομένων από το αντίστοιχο ΑΕΙ ή ΤΕΙ. 

6. Πτυχιούχοι ΑΕΙ και ΤΕΙ τεχνολογικών ή θετικών επι¬ 
στημών που ασκούν ή έχουν ασκήσει καθήκοντα τεχνικού 
επιθεωρητή εργασίας ή που έχουν αποδεδειγμένα απα¬ 
σχοληθεί στο Υπουργείο Εργασίας με θέματα υγείας και 
ασφάλειας των εργαζομένων. 

Στην περίπτωση αυτή απαιτείται βεβαίωση από τις αρ¬ 
μόδιες υπηρεσίες του Υπουργείου Εργασίας και Κοινωνι¬ 
κών Ασφαλίσεων. 

Άρθρο 6 

Περιεχόμενο αιτήσεων- Διαδικασία έγκρισης - 
Λοιπές προϋποθέσεις 

1. Πριν την υποβολή των αιτήσεων για έγκριση των 
προγραμμάτων θα πρέπει να έχουν εξασφαλιστεί οι εκ¬ 
παιδευόμενοι, η αίθουσα επιμόρφωσης και οι εκπαιδευ¬ 
τές. 

2. Οι αιτήσεις για έγκριση των προγραμμάτων υποβάλ¬ 
λονται στη Διεύθυνση Συνθηκών Εργασίας του Υπουργεί¬ 
ου Εργασίας και Κοινωνικών Ασφαλίσεων στη διεύθυνση 
Πειραιώς 40, 101 82 Αθήνα. 

3. Στην αίτηση που θα υποβάλλεται για έγκριση εκτέλε¬ 
σης προγράμματος θα πρέπει να αναφέρονται: 


• Η επωνυμία του φορέα που υποβάλλει την αίτηση, Τα¬ 
χυδρομική Διεύθυνση, Τηλέφωνα, Εαχ, Ηλεκτρονική Δι¬ 
εύθυνση, αρμόδιος προγράμματος. 

• Η ακριβής διεύθυνση του χώρου επιμόρφωσης. 

• Το εμβαδόν του χώρου επιμόρφωσης 

• Το ωρολόγιο πρόγραμμα 

• Οι εκπαιδευτές 

• Οι εκπαιδευόμενοι. 

4. Οι αιτήσεις για έγκριση των προγραμμάτων πρέπει να 
υποβάλλονται έγκαιρα (30 τουλάχιστον ημέρες) πριν την 
έναρξη του προγράμματος για να υπάρχει το χρονικό πε¬ 
ριθώριο γνωμοδότησης από το ΣΥΑΕ και έκδοσης της 
υπουργικής απόφασης. 

5. Στην περίπτωση που η αίτηση υποβάλλεται από δια¬ 
πιστευμένο κέντρο επαγγελματικής κατάρτισης θα υπο¬ 
βάλλεται και το σχετικό πιστοποιητικό διαπίστευσης. 

6. α. Εκπαιδευτές δημόσιοι υπάλληλοι θα πρέπει να 
έχουν εξασφαλίσει την προβλεπόμενη άδεια άσκησης 
ιδιωτικού έργου με αμοιβή. 

β. Εκπαιδευτές τεχνικοί ασφάλειας δεν πρέπει να έχουν 
ταυτόχρονα υποχρέωση για άσκηση καθηκόντων τεχνι¬ 
κού ασφάλειας. 

γ. Γιατους εκπαιδευτές υποβάλλονται: 

Σύντομο βιογραφικό σημείωμα βάσει τυποποιημένου 
εντύπου 

Επικυρωμένα αντίγραφα πτυχίων 

Τα κατά περίπτωση πιστοποιητικά, βεβαιώσεις και άλλα 
απαιτούμενα παραστατικά. 

δ. Οι τακτικοί εκπαιδευτές υποβάλλουν υπεύθυνη δή¬ 
λωση με την οποία δηλώνουν: 

Τη σχέση εργασία τους και συγκεκριμένα εάν είναι ή δεν 
είναι δημόσιοι υπάλληλοι. 

Ότι δεν ασχολούνται ως εκπαιδευτές στα προγράμμα¬ 
τα αυτά συνολικά πέραν των 5 ωρών ημερησίως και στην 
ίδια ομάδα εκπαιδευομένων πέραν των 3 ωρών ημερη¬ 
σίως. 

Ότι για τις συγκεκριμένες ώρες εκτέλεσης του συγκε¬ 
κριμένου προγράμματος του φορέα δεν έχουν δηλώσει 
συμμετοχή σε άλλο πρόγραμμα και ότι δεν έχουν υπο¬ 
χρέωση άσκησης καθηκόντων τεχνικού ασφάλειας ή για¬ 
τρού εργασίας. 

ε. Οι αναπληρωματικοί εκπαιδευτές υποβάλλουν υπεύ¬ 
θυνη δήλωση με την οποία δηλώνουν ότι αποδέχονται τη 
συμμετοχή τους ως εκπαιδευτές στα προγράμματα για 
τις συγκεκριμένες ώρες εκτέλεσης του συγκεκριμένου 
προγράμματος του φορέα και με τους ίδιους όρους των 
τακτικών εκπαιδευτών. 

στ. Στην περίπτωση που εκπαιδευτές είναι δημόσιοι 
υπάλληλοι θα υποβάλλεται παράλληλα και η προβλεπό¬ 
μενη άδεια άσκησης ιδιωτικού έργου με αμοιβή. 

7. Γ ια κάθε ενότητα του περιεχομένου του προγράμμα¬ 
τος θα ορίζεται ένας εκπαιδευτής με ένα μόνο αναπλη¬ 
ρωματικό του. 

8. Η Διεύθυνση Συνθηκών Εργασίας θα ελέγχει την 
πληρότητα του φακέλου, θα αξιολογεί τα συνημμένα δι- 
καιολογητικά και θα εισηγείται στο ΣΥΑΕ την έγκριση ή 
την απόρριψη του προγράμματος. Μετά τη γνωμοδότηση 
του ΣΥΑΕ θα εκδίδεται υπουργική απόφαση την οποία οι 
φορείς που υπέβαλαν τις σχετικές αιτήσεις θα παραλαμ- 
βάνουν από τη Διεύθυνση Συνθηκών Εργασίας. 

Αντίγραφο της απόφασης αυτής με όλα τα συμπληρω¬ 
ματικά στοιχεία που απαιτούνται για τον έλεγχο των προ- 

γραμμάτων κατατίθεται από τους φορείς εκτέλεσης των 
προγραμμάτων έγκαιρα και οπωσδήποτε πριν την έναρξη 
εκτέλεσης του προγράμματος στις αρμόδιες για τον 
έλεγχο υπηρεσίες του Υπουργείου Εργασίας και Κοινωνι¬ 
κών Ασφαλίσεων όπως αυτές θα προσδιοριστούν με τη 
σχετική εγκύκλιο. 

9. Αντικατάσταση των εγκριθέντων εκπαιδευομένων μέ- 
χριτον αριθμό 10 θα επιτρέπεται εφόσοντο αργότερο πέ¬ 
ντε (5) ημέρες πριν την εκτέλεση του προγράμματος κοι¬ 
νοποιηθεί η σχετική αλλαγή στην αρμόδια για τον έλεγχο 
υπηρεσία του ΣΕΠΕ και στη Διεύθυνση Συνθηκών Εργα¬ 
σίας. 

10. Στους συμμετέχοντες με ευθύνη του φορέα εκτέλε¬ 
σης του προγράμματος θα δίνονται αντίγραφα των ειση¬ 
γήσεων ή άλλο ισοδύναμο έντυπο υλικό. 

11. Τα πιστοποιητικά θα δίνονται από τον φορέα επι¬ 
μόρφωσης μετά την ολοκλήρωση του προγράμματος. 

12. Οι σχετικές λεπτομέρειες για την εφαρμογή της πα¬ 
ρούσας απόφασης θα προσδιορισθούν με σχετική εγκύ¬ 
κλιο. 

13.0 χρόνος αποχής των εργαζομένων από την εργα¬ 
σία για τη παρακολούθηση των προγραμμάτων αυτών, 
θεωρείται χρόνος εργασίας για κάθε συνέπεια από τη 
σχέση εργασίας και για την αμοιβή τους και δεν μπορεί να 
συμψηφιστεί με την κανονική ετήσια άδειά τους. Οι δαπά¬ 
νες παρακολούθησης των προγραμμάτων δεν βαρύνουν 
σε καμία περίπτωση τους εργαζόμενους. 

Άρθρο 7 

Έλεγχος εκτέλεσης των προγραμμάτων 

Ο έλεγχος της καλής εκτέλεσης των προγραμμάτων θα 
διενεργείται από υπαλλήλους του ΣΕΠΕ και των άλλων 
υπηρεσιών του Υπουργείου Εργασίας και Κοινωνικών 
Ασφαλίσεων. 

Άρθρο 8 
Έναρξη ισχύος 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 148457 (2) 

Ανάκληση της 118295/11.10.90 υπουργικής απόφασης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων: 

α) 9του Ν. 1093/1980 (ΦΕΚΑ'270). 

β) 22παρ. 10 ατού Ν. 1868/1989 (ΦΕΚΑ'230). 

γ) 7 και 8τουΝ. 2882/2001 (ΦΕΚΑ' 17). 

δ) 31 του Ν. 3130/2003 (ΦΕΚΑ' 76). 

2. Την 118295/1999 (ΦΕΚ Β' 1960) απόφασή μας. 

3. Τις 110192/2000 (ΦΕΚ ΒΊ 054) και 150319/2001 (ΦΕΚ 
Β' 4549) αποφάσεις μας. 

4. Το 203/24.9.2003 έγγραφο του Δικηγορικού Συλλό¬ 
γου Αλεξανδρουπόλεως με συνημμένη την απόφαση 
1/24.2.2003 της Γ ενικής Συνελεύσεως του συλλόγου και 


5. Το γεγονός ότι από την απόφαση αυτή δεν προκαλεί- 
ται δαπάνη εις βάρος του Κρατικού Προϋπολογισμού, 
αποφασίζουμε: 

Συμπληρώνουμε την 118295/11.10.1999 υπουργική 
απόφαση ως ακολούθως: 

1. Καθορίζεται το ποσοστό αμοιβής των μελών του Δι¬ 
κηγορικού Συλλόγου Αλεξανδρουπόλεως από παραστά¬ 
σεις σε υποθέσεις αναγκαστικών απαλλοτριώσεων, σε 
τρία της εκατό (3%) επί του συνολικού ποσού της αποζη- 
μιώσεως. 

2. Από το ως άνω ποσό αμοιβής εφ’ όσον δεν υπερβαί¬ 
νει το 440,00 ευρώ συνολικά, παρακρατείται από τον Σύλ¬ 
λογο ποσοστό 10%. 

Από 440,01 ευρώ έως 587,00 ευρώ ποσοστό 20% 

Από 587,01 ευρώ έως 2935,00 ευρώ ποσοστό 30% 

Από 2.935,01 ευρώ έως 5.870,00 ευρώ ποσοστό 40% 

Από 5.870,01 ευρώ και άνω ποσοστό 50%. 

3. Τα ως άνω παρακρατούμενα ποσά περιέρχονται στο 
Διανεμητικό λογαριασμό που τηρείται στον Δικηγορικό 
Σύλλογο Αλεξανδρούπολης. Το υπόλοιπο ποσό αποδίδε¬ 
ται στους δικαιούχους Δικηγόρους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2003 

Με εντολή Υπουργού 
Η Διευθύντρια 
X. ΠΕΤΡΟΥ 

-♦- 

Αριθ. 50348 (3) 

Συγκρότηση Επιτροπής Προετοιμασίας και Οργάνωσης 
της 14ης Γενικής Συνέλευσης της Παγκόσμιας Ένω¬ 
σης των Εθνικών Ολυμπιακών Επιτροπών που θα διε- 
ξαχθεί στην Αθήνα το Φεβρουάριο του 2004. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

2. Του Π.Δ. 77/1985 (ΦΕΚ 28 Α') «Οργανισμός της 
Γ.Γ.Α.». 

3. Του Ν. 1558/85 «Κυβέρνηση και Κυβερνητικά Όργα¬ 
να». 

4. Του Ν. 3148/1955 (ΦΕΚ 51 Α') «Περί τροποποιήσεως 
και συμπληρώσεως της περί Επιτροπής Ολυμπιακών 
Αγώνων Νομοθεσίας». 

5. Το Π.Δ. 130/2000 «Καταστατικό της Ε.Ο.Ε.» (ΦΕΚ 113 
Α'). 

6. Το άρθρο 53, παρ. 1 έως4του Ν. 2725/1999 (ΦΕΚ121 
Α') «Ερασιτεχνικός και Επαγγελματικός Αθλητισμός και 
άλλες διατάξεις» όπως συμπληρώθηκε με το άρθρο 77 
παρ. 1 και 8 αντίστοιχα του Ν. 3057/2002 (ΦΕΚ 239/Α/ 
10.10.2002) όπως ισχύουν σήμερα. 

7. Την ανάγκη συντονισμού των ενεργειών που απαι¬ 
τούνται για την προετοιμασία, την οργάνωση και τη διε¬ 
ξαγωγή της 14ης Γενικής Συνέλευσης της Παγκόσμιας 
Ένωσης των Εθνικών Ολυμπιακών Επιτροπών στην Αθή¬ 
να το Φεβρουάριο του 2004. 

8. Την 25140/4.9.2002 (ΦΕΚ 1156/Β/5.9.2002) απόφαση 
του Πρωθυπουργού και του Υπουργού Πολιτισμού «περί 
ανάθεσης αρμοδιοτήτων στον Υφυπουργό Πολιτισμού 
Γεώργιο Λιάνη», αποφασίζουμε: 

Συγκροτούμε Επιτροπή (Ν.Π.Ι.Δ.) για την οργάνωση, 
την προετοιμασία και τη διεξαγωγή της 14ης Γενικής Συ¬ 
νέλευσης της Παγκόσμιας Ένωσης των Εθνικών Ολυ¬ 
μπιακών Επιτροπών, που θα πραγματοποιηθεί στην Αθή¬ 
να το Φεβρουάριο του 2004 και την κατάρτιση και υποβο¬ 
λή του σχετικού προϋπολογισμού, που αποτελείται από 
τους εξής: 

1. Λάμπη Νικολάου, Πρόεδρο της Ε.Ο.Ε. και μέλος 
Εκτελεστικής Επιτροπής της Δ.Ο.Ε. (Πρόεδρος της Επι¬ 
τροπής). 

2. Κωνσταντίνο Καρτάλη, Γενικό Γραμματέα Ολυμπια¬ 
κών Αγώνων, Υπουργείο Πολιτισμού. 

3. Νικόλαο Έξαρχο, Γενικό Γραμματέα Αθλητισμού, 
Υπουργείο Πολιτισμού. 

4. Δημήτρη Διαθεσόπουλο, μέλος του Δ.Σ. της Ο.Ε.Ο.Α. 
και Πρόεδρο της Ελληνικής Ομοσπονδίας Κολύμβησης. 

5. Αθανάσιο Μπελιγράτη, Πρόεδρο της Ελληνικής Ομο¬ 
σπονδίας Πετοσφαίρισης. 

Ως Οικονομικός Υπόλογος της ανωτέρω Επιτροπής ορί¬ 
ζεται Σκόνδρα Παναγιώτα, μόνιμος υπάλληλος της Γ.Γ.Α. 
Ως Γραμματείς ορίζονται οι 

1) Μπελελή Κωνσταντίνο, ΔΕ, Μόνιμη Υπάλληλος της 
Ε.Ο.Ε. 

2) Παπακωνσταντίνου Βανέσσα, ΤΕ, ωρομίσθια υπάλ¬ 
ληλος ΓΓΟΑ 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Οκτωβρίου 2003 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. 3774/398 (4) 

Καθορισμός όρων και προϋποθέσεων, διαδικασίας, κα¬ 
θώς και κάθε άλλης αναγκαίας λεπτομέρειας, για τη 
μετατροπή, σε ελληνικές, αδειών οδήγησης που εκ- 
δόθηκαν από κράτη μη μέλη της Ευρωπαϊκής Ένω¬ 
σης. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1. Έχοντας υπόψη τις διατάξεις: 

α. Τηςπαραγρ. 7του άρθρου ΙΟτου Ν. 2801/2000 «Ρυθ¬ 
μίσεις θεμάτων αρμοδιότητας του Υπουργείου Μεταφο¬ 
ρών και Επικοινωνιών και άλλες διατάξεις» (Α' 46). 

β. Του άρθρου 29Ατου Ν. 1558/1985 (Α' 137) «Κυβέρ¬ 
νηση και Κυβερνητικά Όργανα», όπως αυτό προστέθηκε 
με το άρθρο 27 του Ν. 2081/1992 (Α' 154) και αντικατα- 
στάθηκε με το άρθρο 1 (παρ. 2α) του Ν. 2469/1997 (Α5 
38). 

2. Την 50060/13559/5.9.2002 (Β' 1156) κοινή απόφαση 
του Πρωθυπουργού και του Υπουργού Μεταφορών και 
Επικοινωνιών με την οποία ανατέθηκαν αρμοδιότητες 
στον Υφυπουργό Μεταφορών και Επικοινωνιών Εμμ. 
Στρατάκη. 

3. Το γεγονός ότι, από την εφαρμογή της παρούσας 
απόφασης, δενπροκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 


Άρθρο 1 

Πεδίο εφαρμογής 

Ισχύουσες άδειες οδήγησης αυτοκινήτων ή μοτοσικλε¬ 
τών, οι οποίες εκδόθηκαν από: 
α) Τις Ηνωμένες Πολιτείες της Αμερικής (ΗΠΑ) 
β) Τον Καναδά 
γ) Την Αυστραλία 
δ) Την Ιαπωνία 
ε) Τη Νότια Αφρική 
στ) Την Κύπρο 

μετατρέπονται σε αντίστοιχης κατηγορίας, ελληνικές 
άδειες οδήγησης, χωρίς θεωρητική και πρακτική εξέτα¬ 
ση, με τους όρους, τις προϋποθέσεις και τη διαδικασία 
που καθορίζονται στα επόμενα άρθρα της παρούσας 
απόφασης. 

Ειδικά για τις άδειες οδήγησης που εκδόθηκαν από τη 
Νότια Αφρική, η ανωτέρω ρύθμιση ισχύει μόνο για τις νέ¬ 
ες πλαστικές άδειες (τύπου πιστωτικής κάρτας) που χο¬ 
ρηγούνται στη χώρα αυτή. 

Άδειες οδήγησης των παραπάνω κρατών, οι οποίες φέ¬ 
ρουν την ένδειξη «ΠΡΟΣΩΡΙΝΗ ΑΔΕΙΑ», δεν υπάγονται 
στις ρυθμίσεις της παρούσας απόφασης και επομένως 
δεν μετατρέπονται σε ελληνικές. 

Άρθρο 2 

Όροι, προϋποθέσεις και δικαιολογητικά 

Ο ενδιαφερόμενος γιατη μετατροπή της άδειαςτου πρέ¬ 
πει να καταθέσει στην Υπηρεσία Μεταφορών και Επικοινω¬ 
νιών του τόπου κατοικίας του τα εξής δικαιολογητικά: 
α) Αίτηση (χωρίςχαρτόσημο). 

β) Υπεύθυνη δήλωση του άρθρου 8 του Ν. 1599/86, 
όπως ισχύει, με την οποία να δηλώνει: 
αα. Ότι έχει την κανονική του διαμονή στην Ελλάδα, 
ββ. Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Υπηρεσίας 
Μεταφορών και Επικοινωνιών στην οποία υποβάλεται η 
αίτηση. 

γγ. Ότι η ξένη άδεια που κατέχει είναι σε ισχύ (εφόσον 
αυτό δεν προκύπτει από το κείμενο της μεταφρασμένης 
άδειας). 

δδ. Τον αριθμό φορολογικού μητρώου (ΑΦΜ). 
εε. Ότι δεν κατέχει άλλη άδεια οδήγησης ελληνική ή 
κράτους-μέλουςτης Ευρωπαϊκής Ένωσης (Ε.Ε.). 

γ) Φωτοαντίγραφο του ξένου διαβατηρίου, εφόσον δεν 
έχει την ελληνική υπηκοότητα, ή 
φωτοαντίγραφο της αστυνομικής του ταυτότητας και 
από τις δύο όψεις, δ) Φωτοαντίγραφο ισχύουσας άδειας 
διαμονής ή παραμονής ή άλλου ισοδύναμοι- εγγράφου 
(εφόσον ο ενδιαφερόμενος δεν έχει την ελληνική υπηκοό¬ 
τητα) , όπως τα έγγραφα αυτά καθορίζονται με τις εκάστο- 
τε ισχύουσες διατάξεις, από τα οποία να προκύπτει ότι αυ¬ 
τά έχουν εκδοθεί τουλάχιστον 185 ημέρες πριν την υπο¬ 
βολή της αίτησης και να εξακολουθούν να ισχύουν μέχρι 
και την ημέρα παραλαβής της ελληνικής άδειας οδήγη¬ 
σης. Αν ο ενδιαφερόμενος είναι υπήκοος κράτους-μέλους 
της ΕΈ. ή ενός έκτων κρατών Νορβηγίας, Ισλανδίας, Λι¬ 
χτενστάιν, τότε αντί των 185 ημερών αρκούν 95 ημέρες. 

ε) Την κατεχόμενη ξένη άδεια οδήγησης, η οποία πρέ¬ 
πει να είναι σε ισχύ. Η ξένη άδεια παραμένει στο φάκελο 
της Υπηρεσίας Μεταφορών και Επικοινωνιών και επιστρέ- 
φεται στον ενδιαφερόμενο εφόσον κατατεθεί η ελληνική 
άδεια. 

στ) Μετάφραση της ξένης άδειας από το Υπουργείο 
Εξωτερικών ή από δικηγόρο ή από τον Πρόξενο της εδώ 
προξενικής αρχής της χώρας έκδοσης. Στην τελευταία 
περίπτωση απαιτείται επικύρωση του γνησίου της υπο¬ 
γραφής του Προξένου από το ελληνικό Υπουργείο Εξω¬ 
τερικών. Σε περίπτωση που από το κείμενο της μετάφρα¬ 
σης δεν προκύπτει με ποια ελληνική κατηγορία αντιστοι¬ 
χεί η ξένη άδεια, τότε κατατίθεται έγγραφο της εκδούσας 
την άδεια Υπηρεσίας από το οποίο να προκύπτει η κατη¬ 
γορία των οχημάτων που δικαιούται να οδηγεί ο ενδιαφε¬ 
ρόμενος, με μετάφραση του όπως αυτή περιγράφεται πα¬ 
ραπάνω. Σε περίπτωση που η Υπηρεσία Μεταφορών και 
Επικοινωνιών διαθέτει ήδη στοιχεία για την αντιστοιχία 
της συγκεκριμένης άδειας από άλλες περιπτώσεις, δεν 
απαιτείται κατάθεση του εγγράφου αυτού. Η αντιστοιχία 
της ξένης άδειας μπορεί να προκύψει και από την τυχόν 
κατεχόμενη αντίστοιχη διεθνή άδεια οδήγησης του εν¬ 
διαφερομένου, εφόσον αυτή εκδόθηκε με βάση τη συ¬ 
γκεκριμένη εθνική άδεια. 

ζ) Μία πρόσφατη φωτογραφία τύπου ταυτότητας (έγ- 
χρωμη). 

η) Απόδειξη Εθνικής Τράπεζας της Ελλάδας για κατα¬ 
βολή ποσού 2,93 ευρώ για μετατροπή άδειας οδήγησης 
υπέρ του ειδικού λογαριασμού του Ν.Δ. 638/70. 

θ) Αποδεικτικό Δημοσίου Ταμείου περί καταβολής των 
απαιτούμενων παγίων τελών χαρτοσήμου και εισφορών 
υπέρ του Ταμείου Σύνταξης Αυτοκινητιστών (ΤΣΑ), όπως 
αυτά καθορίζονται από τις εκάστοτε ισχύουσες σχετικές 
διατάξεις για κάθε κατηγορία άδειας οδήγησης. 

ι) Δύο πιστοποιητικά υγείας (ένα παθολόγου και ένα 
οφθαλμιάτρου) ή πρακτικό Δευτεροβάθμιας Ιατρικής 
Επιτροπής (ΔΙΕ), κατά περίπτωση, σύμφωνα με τις εκά¬ 
στοτε ισχύουσες διατάξεις που καθορίζουν τις ελάχιστες 
προϋποθέσεις σωματικής και διανοητικής ικανότητας 
που πρέπει να πληρούνται για την απόκτηση της συγκε¬ 
κριμένης κατηγορίας άδειας οδήγησης. 

ία) Πλέον των παραπάνω απαιτείται έγγραφο της εκ¬ 
δούσας την άδεια Υπηρεσίας, στο οποίο να περιέχονται 
όλα τα στοιχεία της άδειας και του κατόχου της και να 
βεβαιώνεται ότι η άδεια αυτή δεν κρατείται από οποια¬ 
δήποτε αρχή του κράτους που την εξέδωσε, λόγω οποι¬ 
οσδήποτε ποινής. Το έγγραφο αυτό περιέρχεται στην 
οικεία Υπηρεσία Μεταφορών και Επικοινωνιών αποκλει¬ 
στικά και μόνο με αλληλογραφία δια του εκεί ελληνικού 
προξενείου, με μέριμνα του ενδιαφερομένου. Ομοίως, 
απαιτείται μετάφραση του εγγράφου αυτού από το 
Υπουργείο Εξωτερικών ή από δικηγόρο ή από τον Πρό¬ 
ξενο της εδώ προξενικής αρχής της χώρας έκδοσης. 
Στην τελευταία περίπτωση απαιτείται επικύρωση του 
γνησίου της υπογραφής του Προξένου από το ελληνικό 
Υπουργείο Εξωτερικών. 

Άρθρο 3 
Διαδικασία 

1. Ο αρμόδιος υπάλληλος της οικείας Υπηρεσίας Μετα¬ 
φορών και Επικοινωνιών παραλαμβάνει τα δικαιολογητι- 
κά, τα ελέγχει για την πληρότητα τους, ελέγχει, υποχρεω¬ 
τικά, αν τα υποβληθέντα φωτοαντίγραφα συμφωνούν με 
τα πρωτότυπα κείμενα που προσκομίζει ο ενδιαφερόμε¬ 
νος, υπογράφει και θέτει ολογράφως το ονοματεπώνυμο 
του στην υπεύθυνη δήλωση του άρθρου 8 του Ν. 1599/86 
(αν ο ενδιαφερόμενος υπέγραψε ενώπιον του τη δήλωση) 


καθώς και σε κάθε φωτοαντίγραφο που υποβάλλεται και, 
εφόσον πληρούνται οι νόμιμες προϋποθέσεις σύμφωνα 
με τα καθοριζόμενα στο άρθρο 2 της παρούσας απόφα¬ 
σης και ο ενδιαφερόμενος έχει την προβλεπόμενη για κά¬ 
θε κατηγορία ηλικία, χορηγεί την ελληνική άδεια οδήγη¬ 
σης. 

Σε περίπτωση που ο ενδιαφερόμενος δεν υπογράφει 
ενώπιον του αρμοδίου υπαλλήλου στην υπεύθυνη δήλω¬ 
ση του άρθρου 8 του Ν. 1599/86, απαιτείται νόμιμη θεώ¬ 
ρηση γνησίου υπογραφής. 

Κατά τα λοιπά εφαρμόζονται οι εκάστοτε ισχύουσες 
σχετικές, με τις άδειες οδήγησης αυτοκινήτων και μοτο¬ 
σικλετών, διατάξεις. 

2. Στο ελληνικό έντυπο της άδειας οδήγησης, στην τε¬ 

λευταία κατακόρυφη στήλη της σελίδας 4 με την ένδειξη 
ΚΩΔ. ΠΑΡΑΤ., πέραν των άλλων τυχόν απαιτουμένων κω¬ 
δικών αριθμών (εθνικών ή κοινοτικών) αναγράφεται ο κω¬ 
δικός αριθμός 70. Στην σελίδα 5 αναγράφεται με το χέρι 
η ένδειξη 70/ /.όπου, μετά την πρώτη κάθε¬ 

το που ακολουθεί τον αριθμό 70 αναγράφεται ο αριθμός 
της ξένης άδειας και μετά τη δεύτερη κάθετο που ακο¬ 
λουθεί τον αριθμό 70 αναγράφεται το σύμβολο του κρά¬ 
τους που χορήγησε την ξένη άδεια, όπως το σύμβολο αυ¬ 
τό έχει καθοριστεί από τον Οργανισμό Ηνωμένων Εθνών 
(Ο.Η.Ε.) (συνημμένοπαράρτημα I). 

3. Σε περίπτωση χορήγησης αντιγράφου λόγω απώλει¬ 
ας ή κλοπής της ελληνικής άδειας οδήγησης που προέρ¬ 
χεται από μετατροπή άδειας που εκδόθηκε σύμφωνα με 
την παρούσα, εκτός του εθνικού κωδικού 171 ή 271 ή 371 
κ.λπ. αναγράφεται και ο κοινοτικός κωδικός 71 στην τε¬ 
λευταία κατακόρυφη στήλη της σελίδας 4. Στη σελίδα 5, 

αναγράφεται με το χέρι η ένδειξη 71/./. 

όπου, μετά την κάθετο που ακολουθεί τον κωδικό 71 ανα¬ 
γράφεται ο αριθμός της ξένης άδειας που είχε μετατρα¬ 
πεί σε ελληνική και στη συνέχεια το σύμβολο του κράτους 
που είχε χορηγήσει την ξένη άδεια (συνημμένο παράρτη¬ 
μα I). 

Αν πρόκειται για χορήγηση αντιγράφου λόγω φθοράς ή 
αλλοίωσης τότε εφαρμόζονται όλα όσα περιγράφονται 
στο πρώτο εδάφιο της παρούσας παραγράφου χωρίς την 
αναγραφή του εθνικού κωδικού 171 ή 271 ή371 κ.ο.κ. 

Άρθρο 4 

Προσαρτάται παράρτημα I, που αποτελεί αναπόσπα¬ 
στο μέρος της απόφασης, στο οποίο περιλαμβάνονται 
τα σύμβολα των κρατών που αναφέρονται στο άρθρο 1 
της παρούσας, όπως αυτά έχουν καθορισθεί από τον 
Οργανισμό Ηνωμένων Εθνών (Ο.Η.Ε.) και έχει ως κατω¬ 
τέρω: 

Άρθρο 5 

Η ισχύς της απόφασης αρχίζει σε δύο (2) μήνες απάτην 
ημερομηνία δημοσίευσης της στην Εφημερίδα της Κυ- 
βερνήσεως, οπότε παύει να ισχύει η 2074/125/8.1.2001 
(Β' 77) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2003 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΔΡΕΟΥ ΕΜΜ. ΣΤΡΑΤΑΚΗΣ 

Αριθ. 63535/7097 (5) 

Μετατροπή αδειών οδήγησης αυτοκινήτων ή μοτοσικλε¬ 
τών που εκδόθηκαν από χώρες της πρώην Σοβιετικής 
Ένωσης. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγρ. 7 του άρθρου 10 του Ν. 2801 / 
2000 «Ρυθμίσεις θεμάτων αρμοδιότητας του Υπουργεί¬ 
ου Μεταφορών και Επικοινωνιών και άλλες διατάξεις» 
(Α' 46). 

2. Την 70041/820/98 (Β' 928) απόφαση του Υπουργού 
Μεταφορών και Επικοινωνιών, όπως αυτή συμπληρώθηκε 
με την 26227/3451/02 (Β'862) απόφασή μας. 

3. Τιςδιατάξειςτου άρθρου 29Ατου Ν. 1558/1985 (ΑΊ37) 
«Κυβέρνηση και Κυβερνητικά Όργανα», όπως αυτό προ¬ 
στέθηκε με το άρθρο 27 του Ν. 2081/1992 (Α' 154) και τρο¬ 
ποποιήθηκε με το άρθρο 1 παρ. 2α'του Ν. 2469/1997 (Α'38). 

4. Την 50060/13559/5.9.2002 (ΒΊ156) κοινή απόφαση 
του Πρωθυπουργού και του Υπουργού Μεταφορών και 
Επικοινωνιών με την οποία ανατέθηκαν αρμοδιότητες 
στον Υφυπουργό Μεταφορών και Επικοινωνιών Εμμ. 
Στρατάκη. 

5. Το γεγονός ότι από την εφαρμογή της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Το άρθρο 2 της 70041/820/98 (Β'928) απόφασης του 
Υπουργού Μεταφορών και Επικοινωνιών, όπως αυτή συ¬ 
μπληρώθηκε με την 26227/3451/02 (Β’ 862) απόφασή 
μας, αντικαθίσταται ως εξής: 

Άρθρο 2 

Όροι, προϋποθέσεις, δικαιολογητικά 

1. Ο ενδιαφερόμενος για τη μετατροπή της άδειάς του 
πρέπει να υποβάλει στην Υπηρεσία Μεταφορών και Επικοι¬ 
νωνιών του τόπου κατοικίας του τα εξής δικαιολογητικά: 

α) Αίτηση (χωρίςχαρτόσημο). 

β) Υπεύθυνη δήλωση του άρθρου 8 του Ν. 1599/86, 
όπως ισχύει, με την οποία να δηλώνει: 

αα. Ότι έχει την κανονική του διαμονή στην Ελλάδα. 

ββ. Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Υπηρεσίας 
Μεταφορών και Επικοινωνιών στην οποία υποβάλεται η 
αίτηση. 

γγ. Ότι η ξένη άδεια που κατέχει είναι σε ισχύ (εφόσον 
αυτό δεν προκύπτει από το κείμενο της μεταφρασμένης 
άδειας). 

δδ. Τον αριθμό φορολογικού του μητρώου (ΑΦΜ). 

εε. Ότι δεν κατέχει άλλη άδεια οδήγησης ελληνική ή χώ¬ 
ρας της πρώην Σοβιετικής Ένωσης ή κράτους-μέλους 
της Ευρωπαϊκής Ένωσης (Ε.Ε.). 

γ) Φωτοαντίγραφο της αστυνομικής του ταυτότητας και 
από τις δύο όψεις. 

δ) Φωτοαντίγραφο της διαπιστωτικής απόφασης του 
Γενικού Γραμματέα Περιφέρειας ή του Νομάρχη, με την 
οποία διαπιστώνεται ότι ο ενδιαφερόμενος απέκτησε την 
ελληνική ιθαγένεια λόγω έλληνα πατέρα ή ελληνίδας μη¬ 
τέρας. 


ε) Την κατεχόμενη ξένη άδεια οδήγησης, η οποία πρέ¬ 
πει να είναι σε ισχύ. Η άδεια αυτή κρατείται στο φάκελο 
της Υπηρεσίας Μεταφορών και Επικοινωνιών. 

στ) Μετάφραση της ξένης άδειας από το Υπουργείο 
Εξωτερικών ή από δικηγόρο. 

Σε περίπτωση που από το κείμενο της μετάφρασης δεν 
προκύπτει με ποια ελληνική κατηγορία αντιστοιχεί η ξένη 
άδεια, τότε κατατίθεται έγγραφο της εκδούσας την άδεια 
Υπηρεσίας από το οποίο να προκύπτει η κατηγορία των 
οχημάτων που δικαιούται να οδηγεί ο ενδιαφερόμενος. 
Μαζί κατατίθεται και μετάφραση του εγγράφου αυτού 
από το Υπουργείο Εξωτερικών ή από δικηγόρο. 

Σε περίπτωση που η Υπηρεσία Μεταφορών και Επικοι¬ 
νωνιών διαθέτει ήδη στοιχεία για την αντιστοιχία της συ¬ 
γκεκριμένης άδειας από άλλες περιπτώσεις, δεν απαιτεί¬ 
ται κατάθεση του εγγράφου αυτού. Η αντιστοιχία της ξέ¬ 
νης άδειας μπορεί να προκύψει και από την τυχόν 
κατεχόμενη αντίστοιχη διεθνή άδεια οδήγησης του εν¬ 
διαφερομένου, εφόσον αυτή εκδόθηκε με βάση τη συ¬ 
γκεκριμένη εθνική άδεια. 

ζ) Μία πρόσφατη φωτογραφία τύπου ταυτότητας (έγ- 
χρωμη). 

η) Απόδειξη Εθνικής Τράπεζας της Ελλάδας για κατα¬ 
βολή ποσού 2,93 ευρώ για μετατροπή άδειας οδήγησης 
υπέρ του ειδικού λογαριασμού του Ν.Δ. 638/70. 

θ) Αποδεικτικό Δημοσίου Ταμείου περί καταβολής των 
απαιτουμένων παγίων τελών χαρτοσήμου και εισφορών 
υπέρ του Ταμείου Σύνταξης Αυτοκινητιστών (ΤΣΑ), όπως 
αυτά καθορίζονται από τις εκάστοτε ισχύουσες σχετικές 
διατάξεις για κάθε κατηγορία άδειας οδήγησης. 

ι) Δύο πιστοποιητικά υγείας (ένα παθολόγου και ένα 
οφθαλμιάτρου) ή πρακτικό Δευτεροβάθμιας Ιατρικής 
Επιτροπής (ΔΙΕ), κατά περίπτωση, σύμφωνα με τις εκά¬ 
στοτε ισχύουσες διατάξεις που καθορίζουν τις ελάχιστες 
προϋποθέσεις σωματικής και διανοητικής ικανότητας 
που πρέπει να πληρούνται για την απόκτηση της συγκε¬ 
κριμένης κατηγορίας άδειας οδήγησης. 

ια) Πλέον των παραπάνω απαιτείται έγγραφο της εκ¬ 
δούσας την άδεια Υπηρεσίας, στο οποίο να περιέχονται 
άλατα στοιχεία της άδειας και του κατόχου της και να βε¬ 
βαιώνεται ότι η άδεια αυτή δεν κρατείται από οποιαδήπο¬ 
τε αρχή του κράτους που την εξέδωσε, λόγω οποιοσδή¬ 
ποτε ποινής. Το έγγραφο αυτό περιέρχεται στην οικεία 
Υπηρεσία Μεταφορών και Επικοινωνιών αποκλειστικά και 
μόνο με αλληλογραφία δια του εκεί ελληνικού προξενεί¬ 
ου, με μέριμνα του ενδιαφερομένου. 

Ομοίως, απαιτείται μετάφραση του εγγράφου αυτού 
από το Υπουργείο Εξωτερικών ή από δικηγόρο. 

2. Η ισχύς της απόφασης αρχίζει σε δύο (2) μήνες από 
την ημερομηνία δημοσίευσής της στην Εφημερίδα της 
Κυβερνήσεως. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2003 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΔΡΕΟΥ ΕΜΜ. ΣΤΡΑΤΑΚΗΣ 




22652 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. Β-63656/4695 (6) 

Συμπλήρωση της Β-36933/2804/2002 (Β'862) απόφασης 
του Υπουργού Μεταφορών και Επικοινωνιών «Εξίσω¬ 
ση συνθηκών εκμετάλλευσης λεωφορείων ΚΤΕΛ», 
όπως τροποποιήθηκε με την Β-16861/1227/2003 
(Β'367) απόφαση. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 29α του Ν. 1558/1985 
(ΑΊ37) «Κυβέρνηση και κυβερνητικά όργανα», όπως σε 
αυτό προστέθηκε το άρθρο 27 του Ν. 2081/1992 (ΑΊ54) 
και αντικαταστάθηκε με την παράγραφο 2α του άρθρου 1 
του Ν. 2469/1997 (Α'38). 

2. Τις του άρθρου 30 του Ν. 2963/2001 (Α'268), «Οργά¬ 
νωση και λειτουργία των δημοσίων επιβατικών μεταφο¬ 
ρών με λεωφορεία, τεχνικός έλεγχος οχημάτων και ασφά¬ 
λεια χερσαίων μεταφορών και άλλες διατάξεις». 

3. Τις διατάξεις της Β-36933/2804/2002 (Β'862) απόφα¬ 
σης του Υπουργού Μεταφορών και Επικοινωνιών «Εξίσω¬ 
ση συνθηκών εκμετάλλευσης λεωφορείων ΚΤΕΛ». 

4. Τις διατάξεις της Β-16861/1227/2003 (Β'367) απόφα¬ 
σης του Υπουργού Μεταφορών και Επικοινωνιών «Συ¬ 
μπλήρωση της Β-36933/2804/2002 (Β'862) απόφασηςτου 
Υπουργού Μεταφορών και Επικοινωνιών περί εξίσωσης 
συνθηκών εκμετάλλευσης λεωφορείων ΚΤΕΛ». 

Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

ΑΡΘΡΟ ΜΟΝΟ 

Στο τέλος της παραγράφου 8 του άρθρου 1 της Β- 
36933/2804/2002 (Β'862) απόφασης του Υπουργού Με¬ 
ταφορών και Επικοινωνιών «Εξίσωση συνθηκών εκμετάλ¬ 
λευσης λεωφορείων ΚΤΕΛ», όπως τροποποιήθηκε με την 
Β-16861/1227/2003 (Β'367) απόφαση, προστίθεται εδά¬ 
φιο που έχει ως εξής: 

«Η παραπάνω εξίσωση μπορεί να πραγματοποιηθεί με 
απόφαση της Γενικής Συνέλευσης των μετόχων του ΚΤΕΛ 
ήτης ΚΤΕΛ Λ.Ε. μέχριτις 31.12.2003.» 

Η ισχύς της απόφασης αυτής αρχίζει από τη δημοσίευ¬ 
σή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 23 Σεπτεμβρίου 2003 

Ο ΥΠΟΥΡΓΟΣ 

X. ΒΕΡΕΛΗΣ 


Αριθ. οικ. Β-63775/4711 (7) 

Τροποποίηση της Β-1187/35/2003 (Β' 24) απόφασης του 
Υπουργού Μεταφορών και Επικοινωνιών, όπως τρο¬ 
ποποιήθηκε με την Β-13140/888/2003 (Β'306) όμοια. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1. Έχοντας υπόψη τις διατάξεις: 

α) Του άρθρου 13 παράγραφος 4 του Ν. 2963/2001 
(Α'268) «Οργάνωση και λειτουργία των δημοσίων επιβατι¬ 
κών μεταφορών με λεωφορεία, τεχνικός έλεγχος οχημάτων 
και ασφάλεια χερσαίων μεταφορών και άλλες διατάξεις». 

β) Του άρθρου 29ατου Ν. 1558/85 (ΑΊ37) «Κυβέρνηση 
και κυβερνητικά όργανα», όπως σε αυτό προστέθηκε το 
άρθρο 27 του Ν. 2081/92 (Α'154) και αντικαταστάθηκε με 
την παράγραφο 2α του άρθρου 1 του Ν. 2469/97 (ΑΊ25). 

γ) Της απόφασης 2/8014/Α0024/7.3.2002 (Β' 327) του 
Υπουργού Οικονομίας και Οικονομικών «περί συστάσεως 
ειδικού λογαριασμού στο Ταχυδρομικό Ταμιευτήριο με 
κωδικό 400 για την εισφορά 1% της περιπτώσεως α της 
παραγράφου 1 του άρθρου 13του Ν. 2963/2001». 

δ) Την απόφαση Β-1187/35/2003 (Β' 24) «Διαδικασία 
συμψηφισμού της εισφοράς της παραγράφου 18 του άρ¬ 
θρου 8 του Ν. 2366/1995 (Α'256) του Υπουργού Μεταφο¬ 
ρών και Επικοινωνιών και 

ε) Την απόφαση Β-13140/888/2003 (Β'306) «Τροποποί¬ 
ηση της Β-1187/35/2003 (Β'24) απόφασηςτου Υπουργού 
Μεταφορών και Επικοινωνιών «Διαδικασία συμψηφισμού 
της εισφοράς της παραγράφου 18 του άρθρου 8 του Ν. 
2366/1995 (Α'256)». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο Μόνο 

Το δεύτερο εδάφιο της παραγράφου 4 της Β-1187/35/ 
2003 (Β' 24) απόφασης του Υπουργού Μεταφορών και 
Επικοινωνιών, όπως τροποποιήθηκε με την Β-13140/888/ 
2003 (Β'306) όμοια, αντικαθίσταται ως εξής: 

«Η απόδοση του ως άνω συνολικού συγκεντρωθέντος 
ποσού υπέρ της ΠΟΑΥΣ γίνεται απευθείας, στον ανωτέρω 
εκπρόσωπο της από το κεντρικό κατάστημα του Ταχυ¬ 
δρομικού Ταμιευτηρίου Ελλάδος, Ανώνυμη Τραπεζική 
Εταιρεία, το οποίο εξουσιοδοτείται για τη συμπλήρωση 
και έκδοση σχετικής επιταγής.» 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Παπάγου, 23 Οκτωβρίου 2003 

Ο ΥΠΟΥΡΓΟΣ 

X. ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




